stanford-oval/wikipedia huggingface dataset:
เร็ว..แรงทะลุนรก 6
เรื่องย่อ

หลังการปล้นครั้งใหญ่ในรีโอเดจาเนโร โดมินิค "ดอม" ทอเร็ตโตและลูกทีมต่างแยกย้ายกันไปใช้ชีวิตอย่างที่ต้องการ ดอมอยู่กับเอเลนา ไบรอันอยู่กับมีอาและแจ็ค ลูกชาย จีเซลอยู่กับฮานที่ฮ่องกง ส่วนโรมันและเทจใช้ชีวิตอย่างหรูหรา ส่วนลีโอ กับ ซานโต๊ส เอาเงินที่ได้ พากันตระเวนไปทุก ๆ ที่ที่มีบ่อนการพนัน
ในขณะเดียวกัน เจ้าหน้าที่หน่วย DSS ลุค ฮ็อบส์และไรลีย์ ฮิคส์ ได้ตรวจสอบเหตุโจมตีขบวนรถทหารรัสเซีย พวกเขาพบว่าเป็นฝีมือของอดีตหน่วยรบพิเศษอังกฤษ โอเว่น ชอว์ ฮ็อบส์เดินทางไปพบดอมและให้ดอมดูรูปของเลตตี โอติซ แฟนเก่าของดอม พร้อมกับร้องขอให้ดอมช่วยเพื่อแลกกับการได้รับอภัยโทษ ดอมยอมช่วยและเรียกไบรอัน, โรมัน, เทจ, ฮานและจีเซลมา ทั้งหมดเดินทางไปที่ลอนดอนและบุกไปยังที่ซ่อนของชอว์ แต่กลับพบว่าเป็นแผนของชอว์เพื่อล่อตำรวจมา ในขณะที่ลูกทีมของชอว์ทำการจารกรรมในสำนักงานตำรวจสากล ชอว์ขับรถหลบหนีโดยมีทีมของดอมไล่ตาม ดอมตามไปจนพบกับเลตตีและถูกเลตตียิง เมื่อกลับไปยังศูนย์บัญชาการ ฮ็อบส์บอกดอมว่าชอว์วางแผนขโมยชิ้นส่วนต่าง ๆ เพื่อนำไปสร้างเป็นอุปกรณ์อันตรายและนำไปขายในราคาสูง ในเวลาเดียวกันชอว์พบว่าเลตตีเคยมีความสัมพันธ์กับดอม แต่เลตตีบอกว่าตนจำเรื่องนั้นไม่ได้
ทีมของดอมสืบจนพบว่าชอว์มีความเกี่ยวข้องกับอาร์ทูโร บรากา นักค้ายาเสพติดที่ถูกไบรอันจับก่อนหน้านี้ ไบรอันจึงเดินทางไปที่สหรัฐฯ ในฐานะนักโทษเพื่อเข้าหาบรากา บรากาบอกไบรอันว่าเลตตีรอดตายจากรถที่ระเบิด แต่แรงกระแทกของระเบิดทำให้เธอความจำเสื่อม จีเซลแอบไปช่วยเล็ตตี้เพื่อรักษาให้ และชอว์ทีแรกกะจะฆ่าเธอที่โรงพยาบาลแต่ไม่ฆ่า กลับพาตัวเธอไปเข้าแก๊งด้วยเนื่องจากเห็นว่า มีความสามารถมากในการขับรถ ดอมไปพบเลตตีและท้าเธอแข่งรถพร้อมกับคืนสร้อยคอของเธอ หลังเลตตีกลับไป ชอว์ได้เข้ามาเสนอให้ดอมถอนตัวและขู่ว่าจะทำร้ายครอบครัวเขาหากไม่ยอมทำตาม แต่ดอมปฏิเสธ
เทจ ลูกทีมคนหนึ่งของดอมสืบพบว่าก้าวต่อไปของชอว์คือการโจมตีฐานทัพ NATO ในสเปน ดอม ไบรอันและโรมันจึงเข้าไปขัดขวาง แต่พบว่าชอว์ใช้รถถังที่ยึดมาได้จากคอนวอยขนย้ายใช้ตอบโต้ ไบรอันและโรมันช่วยกันทำให้รถถังคว่ำ ส่วนดอมเสี่ยงชีวิตช่วยเลตตีไว้ได้ ชอว์และลูกทีมถูกจับแต่บอกว่าตอนนี้เขาส่งคนไปลักพาตัวมีอา ภรรยาของไบรอันแล้ว และรอให้เขาสำเร็จโทษด้วยตัวเอง ฮ็อบส์จึงสั่งให้ปล่อยตัวชอว์และลูกทีม ชอว์หนีออกมาพร้อมกับไรลีย์ ซึ่งเป็นพวกของชอว์มาตลอด ส่วนเลตตีเลือกอยู่กับดอม ทีมของชอว์ใช้เครื่องบินในการหลบหนี ส่วนทีมของดอมไล่ตามไปแล้วใช้ตะขอยิงที่ปีกเครื่องบินเพื่อไม่ให้เครื่องบินบินขึ้นได้ เลตตีฆ่าไรลีย์ ส่วนจีเซลสละชีวิตตัวเองเพื่อช่วยฮาน ดอมและชอว์สู้กันก่อนฝ่ายหลังจะตกลงจากเครื่องบินไปเองเพราะความประมาท ดอมขับรถออกมาก่อนเครื่องบินจะตกและนำชิปไปให้ฮ็อบส์
ในที่สุด ดอมและลูกทีมก็ได้กลับมาที่บ้านเก่าในลอสแอนเจลิส ฮ็อบส์และเอเลนา คู่หูคนใหม่แต่หน้าเก่าตามมาบอกว่า ดอมและลูกทีมทุกคนได้รับการอภัยโทษแล้ว เมื่อทั้งคู่กลับไป โรมันกล่าวขอบคุณพระเจ้าก่อนทุกคนทานอาหารร่วมกัน
ในฉากหลังเครดิต ฮานได้ขับรถหลบหนีไปตามถนนในโตเกียว ก่อนจะถูกรถคันหนึ่งชน คนขับลงมาจากรถและโทรหาดอม เมื่อรถฮานระเบิด เขาได้บอกดอมว่า "นายไม่รู้จักฉัน แต่เดี๋ยวรู้แน่"
นักแสดง

บทความหลัก: รายชื่อตัวละครในเดอะฟาสต์แอนด์เดอะฟิวเรียส
วิน ดีเซล รับบท โดมินิค ทอเร็ตโต
พอล วอล์กเกอร์ รับบท ไบรอัน โอคอนเนอร์
ดเวย์น จอห์นสัน รับบท ลุค ฮ็อบส์
จอร์ดาน่า บรูว์สเตอร์ รับบท มีอา ทอเร็ตโต
ไทรีส กิบสัน รับบท โรมัน เพียร์ซ
มิเชลล์ ร็อดริเกซ รับบท เลตตี้ โอติซ
ซุง กัง รับบทเป็น ฮาน ซึล-โอ
คริส บริจส์ รับบท เทจ ปาร์คเกอร์
ลุค อีแวนส์ รับบท โอเว่น ชอว์
จีนา คาราโน รับบท ไรลีย์ ฮิคส์
กัล กาด็อต รับบท จีเซล ยาชาร์
โจ แทซลิม รับบท จาห์
เอลซ่า พาตากี้ รับบท เอเลน่า เนเวส
การตอบรับและรางวัล

เร็ว..แรงทะลุนรก 6 ทำรายได้กว่า 780 ล้านดอลลาร์สหรัฐ เป็นภาพยนตร์ที่ทำรายได้สูงสุดทั่วโลกเป็นอันดับที่ 3 ในชุด เดอะฟาสต์แอนด์เดอะฟิวเรียส และเป็นภาพยนตร์ที่ทำรายได้สูงสุดเป็นอันดับที่ 6 ในปี ค.ศ. 2013
การตอบรับและรางวัล > รางวัล > ค.ศ. 2013

รางวัลโกลเดนเทรเลอร์ (Golden Trailer Awards)
Best Action TV Spot (Breathe (Super Bowl Trailer))
Best Summer Blockbuster 2013 TV Spot (Breathe (Super Bowl Trailer))
รางวัลทีนชอยส์ (Teen Choice Awards)
Choice Summer Movie: Action/Adventure
รางวัลสมาคมนักวิจารณ์ภาพยนตร์ฟีนิกซ์ (Phoenix Film Critics Society Award)
Best Stunts
การตอบรับและรางวัล > รางวัล > ค.ศ. 2014

รางวัล IGN (IGN's Best of 2013 Movie Awards)
ภาพยนตร์แอ็กชันยอดเยี่ยม
รางวัลภาพยนตร์เอ็มทีวี (MTV Movie Awards)
Best On-Screen Duo (Vin Diesel & Paul Walker)
รางวัลแซทเทิร์น (Saturn Award)
ภาพยนตร์แอ็กชันหรือผจญภัยยอดเยี่ยม
รางวัลพรีมีออส ฮูเวนตุส (Premios Juventud)
ภาพยนตร์ยอดเยี่ยม
ภาคต่อ

บทความหลัก: เร็ว..แรงทะลุนรก 7
จัสติน ลิน ประกาศว่าเขาจะไม่กลับมากำกับภาคต่อของภาพยนตร์เรื่องนี้ โดยผู้ที่จะมาทำหน้าที่ผู้กำกับในภาคต่อไปคือ เจมส์ วาน ด้านวิน ดีเซลก็ระบุว่า Furious 7 จะเริ่มถ่ายทำในช่วงเดือนสิงหาคม 2013 และมีกำหนดฉายวันที่ 11 กรกฎาคม 2014 แต่เนื่องจากการเสียชีวิตของพอล วอล์กเกอร์ ทำให้วันออกฉายของภาพยนตร์เรื่องนี้ถูกเลื่อนออกไปเป็นเดือนเมษายน 2015
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เร็ว..แรงทะลุนรก 6
วิกิคำคม มีคำคมที่กล่าวโดย หรือเกี่ยวกับ เร็ว..แรงทะลุนรก 6
เร็ว..แรงทะลุนรก 6 ที่อินเทอร์เน็ตมูวีเดตาเบส
เร็ว..แรงทะลุนรก 6 ที่สยามโซน
รียาด

| รียาด الرياض |
| --- | --- |

พิกัด: 24°38′N 46°43′E﻿ / ﻿24.633°N 46.717°E﻿ / 24.633; 46.717
ประเทศ: ซาอุดีอาระเบีย
แคว้น: รียาด
การปกครอง
 • Mayor: Abdullah bin Abdul Rahman Al Mogbel
 • Provincial Emir: Prince Khaled bin Bandar Al Saud
พื้นที่
 • เขตเมือง: 1,000 ตร.กม. (400 ตร.ไมล์)
 • รวมปริมณฑล: 1,815 ตร.กม. (701 ตร.ไมล์)
ความสูง: 612 เมตร (2,008 ฟุต)
ประชากร (2010)
 • ตัวเมือง: 5,254,560 คน
 • ความหนาแน่น: 3,024 คน/ตร.กม. (7,833 คน/ตร.ไมล์)
 • รวมปริมณฑล: 6,800,000 คน
 : Riyadh Development Authority estimate
เขตเวลา: UTC+3 (EAT)
 • ฤดูร้อน  (เวลาออมแสง): UTC+3 (EAT)
Postal Code: (5 digits)
รหัสพื้นที่: +966-1
เว็บไซต์: www.arriyadh.com
รียาด (อังกฤษ: Riyadh, ออกเสียง: /ˈriː.æd, riːˈjɑːd/; อาหรับ: الرياض‎, อักษรโรมัน: ar-Riyāḍ) เป็นเมืองหลวงของประเทศซาอุดีอาระเบีย อยู่ในแคว้นรียาด ตั้งอยู่ใจกลางคาบสมุทรอาระเบีย มีประชากร 4,260,000 คน (นับเป็น 20% ของประชากรทั้งหมดในประเทศ)
กรุงรียาดตั้งอยู่พิกัด 24°42'42" เหนือ 46°43'27" ตะวันออก ตัวเมืองแบ่งการปกครองเป็น 17 เขต โดยขึ้นกับเทศบาลเมืองรียาด
ถึงแม้รียาดจะตั้งอยู่ในบริเวณที่มีความแห้งแล้งมาก แต่ก็ยังมีฝนตกบ้างเป็นบางครั้ง การชลประทานมีเขื่อน 5 แห่งสำรองน้ำจืดไว้ใช้ยามขาดแคลน และมีการต่อท่อความยาว 467 กิโลเมตรเพื่อขนย้ายน้ำจืดจากโรงงานแปลงน้ำทะเลเป็นน้ำจืดริมอ่าวเปอร์เซีย
ที่มาของชื่อ

ชื่อเมือง "รียาด" มาจากภาษาอาหรับคำว่า rawdah ซึ่งหมายถึงสถานที่ที่เต็มไปด้วยสวนและต้นไม้
ภูมิศาสตร์

เมืองรียาดตั้งอยู่พิกัด 24°42'42" เหนือ 46°43'27" ตะวันออก ตัวเมืองแบ่งการปกครองเป็น 17 เขต โดยขึ้นกับเทศบาลเมืองรียาด
ภูมิศาสตร์ > ภูมิอากาศ

| ข้อมูลภูมิอากาศของรียาด> เดือน | ข้อมูลภูมิอากาศของรียาด> ม.ค. | ข้อมูลภูมิอากาศของรียาด> ก.พ. | ข้อมูลภูมิอากาศของรียาด> มี.ค. | ข้อมูลภูมิอากาศของรียาด> เม.ย. | ข้อมูลภูมิอากาศของรียาด> พ.ค. | ข้อมูลภูมิอากาศของรียาด> มิ.ย. | ข้อมูลภูมิอากาศของรียาด> ก.ค. | ข้อมูลภูมิอากาศของรียาด> ส.ค. | ข้อมูลภูมิอากาศของรียาด> ก.ย. | ข้อมูลภูมิอากาศของรียาด> ต.ค. | ข้อมูลภูมิอากาศของรียาด> พ.ย. | ข้อมูลภูมิอากาศของรียาด> ธ.ค. | ข้อมูลภูมิอากาศของรียาด> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดที่เคยบันทึก °C (°F) | 31.5 (88.7) | 34.8 (94.6) | 38.0 (100.4) | 42.0 (107.6) | 45.1 (113.2) | 47.0 (116.6) | 48.0 (118.4) | 47.8 (118) | 44.5 (112.1) | 41.0 (105.8) | 36.0 (96.8) | 31.0 (87.8) | 48.0 (118.4) |
| อุณหภูมิสูงสุดเฉลี่ย °C (°F) | 20.1 (68.2) | 23.0 (73.4) | 27.6 (81.7) | 34.0 (93.2) | 39.6 (103.3) | 42.7 (108.9) | 43.4 (110.1) | 43.2 (109.8) | 41.3 (106.3) | 35.1 (95.2) | 27.6 (81.7) | 22.0 (71.6) | 33.1 (91.6) |
| อุณหภูมิเฉลี่ยแต่ละวัน °C (°F) | 14.4 (57.9) | 16.9 (62.4) | 21.1 (70) | 26.9 (80.4) | 32.9 (91.2) | 35.4 (95.7) | 36.6 (97.9) | 36.5 (97.7) | 33.3 (91.9) | 28.2 (82.8) | 21.4 (70.5) | 16.1 (61) | 26.6 (79.9) |
| อุณหภูมิต่ำสุดเฉลี่ย  °C (°F) | 6.9 (44.4) | 9.0 (48.2) | 15.0 (59) | 20.3 (68.5) | 25.7 (78.3) | 27.6 (81.7) | 29.1 (84.4) | 28.8 (83.8) | 25.7 (78.3) | 20.9 (69.6) | 15.3 (59.5) | 8.4 (47.1) | 19.9 (67.8) |
| อุณหภูมิต่ำสุดที่เคยบันทึก °C (°F) | -1 (30) | 0.5 (32.9) | 4.5 (40.1) | 11.0 (51.8) | 18.0 (64.4) | 21 (70) | 23.6 (74.5) | 22.7 (72.9) | 16.1 (61) | 13.0 (55.4) | 7.0 (44.6) | 1.4 (34.5) | −1 (30) |
| ปริมาณฝน มม (นิ้ว) | 11.7 (0.461) | 8.5 (0.335) | 24.7 (0.972) | 22.3 (0.878) | 4.6 (0.181) | 0.0 (0) | 0.0 (0) | 0.2 (0.008) | 0.0 (0) | 1.7 (0.067) | 7.9 (0.311) | 13.0 (0.512) | 94.6 (3.724) |
| ความชื้นร้อยละ | 47 | 38 | 34 | 28 | 17 | 11 | 10 | 12 | 14 | 21 | 36 | 47 | 26 |
| วันที่มีหยาดน้ำฟ้าโดยเฉลี่ย | 5.8 | 4.8 | 9.8 | 10.0 | 3.5 | 0.0 | 0.2 | 0.2 | 0.0 | 1.2 | 3.4 | 6.3 | 45.2 |
แหล่งที่มา:
แหล่งข้อมูลอื่น

เมืองรียาด เก็บถาวร 2008-03-28 ที่ เวย์แบ็กแมชชีน
| ด ค กเมืองหลวงทางวัฒนธรรมของอาหรับ |
| --- | --- |
1996 ไคโร • 1997 ตูนิส • 1998 ชาร์จาห์ • 1999 เบรุต • 2000 ริยาด • 2001 คูเวตซิตี • 2002 อัมมาน • 2003 ราบัต • 2004 ซานา • 2005 คาร์ทูม •  2006 มัสกัต • 2007 แอลเจียร์ • 2008 ดามัสกัส • 2009 เยรูซาเลม • 2010 โดฮา • 2011 เซิร์ต • 2012 มานามา • 2013 แบกแดด • 2014 ตริโปลี • 2015 กงส์ต็องตีน  • 2016 สฟักซ์ • 2017 ลักซอร์ • 2018 อุจดา • 2019 พอร์ตซูดาน • 2020 เบธเลเฮม • 2021 อิรบิด • 2022 คูเวตซิตี • 2023 ตรีโปลี
| ด ค กเมืองเจ้าภาพเอเชียนเกมส์ |
| --- | --- | --- |
| ฤดูร้อน |  1951:  นิวเดลี  1954:  มะนิลา  1958:  โตเกียว  1962:  จาการ์ตา  1966:  จังหวัดพระนคร  1970:  จังหวัดพระนคร  1974:  เตหะราน  1978:  กรุงเทพมหานคร  1982:  นิวเดลี  1986:  โซล  1990:  ปักกิ่ง  1994:  ฮิโรชิมะ  1998:  กรุงเทพมหานคร  2002:  ปูซาน  2006:  โดฮา  2010:  กว่างโจว  2014:  อินช็อน  2018:  จาการ์ตา–ปาเล็มบัง  2022:  หางโจว  2026:  นาโงยะ  2030:  โดฮา  2034:  รียาด  |  |
| ฤดูหนาว |  1986:  ซัปโปโระ  1990:  ซัปโปโระ  1996:  ฮาร์บิน  1999:  คังว็อน  2003:  อาโอโมริ  2007:  ฉางชุน  2011:  อัสตานา-อัลมาเตอ  2017:  ซัปโปโระ  2025:  ฮาร์บิน  2029:  ตรุจญีนา |  |
เออีดับเบิลยู ทีบีเอส แชมเปียนชิป

เออีดับเบิลยู ทีบีเอส แชมเปียนชิป เป็นเข็มขัดแชมป์มวยปล้ำอาชีพหญิงทางโทรทัศน์ ที่สร้างและส่งเสริมโดย All Elite Wrestling (AEW) สมาคมของอเมริกา ก่อตั้งเมื่อวันที่ 6 ตุลาคม 2021 โดยเป็นแชมป์รองของดิวิชั่นหญิง และแชมป์คนแรกคือ เจด คาร์กิลล์ ตั้งชื่อตามเครือข่ายโทรทัศน์ TBS ซึ่งปัจจุบันออกอากาศรายการเรือธงของ AEW ที่ชื่อว่า Dynamite
ประวัติ

| --- | --- |
No.: The overall championship reign
Reign: The reign number for the specific champion listed
Days: The number of the days that the champion held the title for
+: The current reign is changing daily
| No> .No. | แชมป์ | การเปลี่ยนแชมป์> วันที่ | การเปลี่ยนแชมป์> ศึก | การเปลี่ยนแชมป์> สถานที่ | สถิติการครองแชมป์> สมัย | สถิติการครองแชมป์> วัน  | หมายเหตุ | Ref> .Ref. |
| --- | --- | --- | --- | --- | --- | --- | --- | --- |
| 1 | Cargill, JadeJade Cargill | 000000002022-01-05-0000มกราคม 5, 2022 | Dynamite | Newark, NJ | 1 | Error in Template:Nts: Fractions are not supported | Defeated Ruby Soho in a tournament final to become the inaugural champion. |   |
| 2 | Statlander, KrisKris Statlander | 000000002023-05-28-0000พฤษภาคม 28, 2023 | Double or Nothing | Paradise, NV | 1 | Error in Template:Nts: Fractions are not supported |  |   |
| 3 | Hart, JuliaJulia Hart | 000000002023-11-18-0000พฤศจิกายน 18, 2023 | Full Gear | Inglewood, CA | 1 | Error in Template:Nts: Fractions are not supported | This was a three-way match that also involved Skye Blue, who Hart pinned. |   |
| 4 | Nightingale, WillowWillow Nightingale | 000000002024-04-21-0000เมษายน 21, 2024 | Dynasty | St. Louis, MO | 1 | Error in Template:Nts: Fractions are not supported | This was a "House Rules" match. Nightingale's stipulation was that Skye Blue and Kris Statlander were barred from ringside. |   |
| 5 | Moné, MercedesMercedes Moné | 000000002024-05-26-0000พฤษภาคม 26, 2024 | Double or Nothing | Paradise, NV | 1 | Error in Template:Nts: Fractions are not supported+ |  |   |
แหล่งข้อมูลอื่น

Official AEW TBS Championship Title History
วิกิมีเดียคอมมอนส์มีสื่อเกี่ยวกับ AEW TBS Championship
| ด ค กรายชื่อแชมป์ TBS ของ AEW |
| --- | --- |
 Jade Cargill  Kris Statlander  Julia Hart  Willow Nightingale  Mercedes Moné (ปัจจุบัน)
ประเทศอียิปต์ในโอลิมปิกฤดูร้อน 2024

| ประเทศอียิปต์ ในโอลิมปิกฤดูร้อน 2024 |
| --- | --- |

รหัสประเทศ: EGY
เอ็นโอซี: คณะกรรมการโอลิมปิกอียิปต์
เว็บไซต์: www.egyptianolympic.org (ในภาษาอาหรับและอังกฤษ)
ณ ปารีส, ประเทศฝรั่งเศส 26 กรกฎาคม ค.ศ. 2024 (2024-07-26) – 11 สิงหาคม ค.ศ. 2024 (2024-08-11)
นักกีฬา: 1 คน  ใน 1 ชนิดกีฬา
การเข้าร่วมแข่งขันโอลิมปิกฤดูร้อน
1912 1920 1924 1928 1932 1936 1948 1952 1956 1960–1964 1968 1972 1976 1980 1984 1988 1992 1996 2000 2004 2008 2012 2016 2020 2024
การเข้าร่วมในนามของชาติอื่น
โอลิมปิกซ้อน 1906   สหสาธารณรัฐอาหรับ (1960, 1964)
ประเทศอียิปต์ มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 โดยนับตั้งแต่ประเทศเปิดตัวใน พ.ศ. 2455 นักกีฬาชาวอียิปต์ได้ปรากฏตัวในการแข่งขันกีฬาโอลิมปิกฤดูร้อนทุกครั้ง ยกเว้น 2 ครั้ง ได้แก่ โอลิมปิกฤดูร้อน 1932 ใน พ.ศ. 2475 ที่ลอสแอนเจลิส เนื่องจากภาวะเศรษฐกิจตกต่ำครั้งใหญ่ทั่วโลกและการแข่งขันกีฬาโอลิมปิกฤดูร้อน 1980 ที่มอสโก ซึ่งเป็นส่วนหนึ่งของการคว่ำบาตรที่นำโดยสหรัฐ
นักกีฬา

รายการต่อไปนี้เป็นจำนวนผู้เข้าแข่งขันในครั้งนี้
| กีฬา | ชาย | หญิง | รวม |
| --- | --- | --- | --- |
| ยิงปืน | 1 | 0 | 1 |
| รวม | 1 | 0 | 1 |
ยิงปืน

บทความหลัก: กีฬายิงปืนในโอลิมปิกฤดูร้อน 2024 และ กีฬายิงปืนในโอลิมปิกฤดูร้อน 2024 – รอบคัดเลือก
ผลการแข่งขันดังนี้
| นักกีฬา | รายการ | รอบคัดเลือก> คะแนน | รอบคัดเลือก> อันดับ | รอบรองฯ> คะแนน | รอบรองฯ> อันดับ | ชิงชนะเลิศ> คะแนน | ชิงชนะเลิศ> อันดับ |
| --- | --- | --- | --- | --- | --- | --- | --- |
|   | สกีตชาย |  |  |  |  |  |  |
ระบบการทรงตัว

แม่แบบ:Chor
คอเคลียและระบบการทรงตัว
ในสัตว์เลี้ยงลูกด้วยนมโดยมาก ระบบการทรงตัว
(อังกฤษ: vestibular system)
เป็นระบบรับความรู้สึกที่ให้ข้อมูลสำคัญที่สุดเกี่ยวกับการกำหนดรู้การทรงตัว (equilibrioception หรือ sense of balance) และการรู้ทิศทางของร่างกายภายในปริภูมิ (spatial orientation)
ในสัตว์เลี้ยงลูกด้วยนมโดยมาก ระบบการทรงตัวพร้อมกับคอเคลียซึ่งเป็นส่วนของระบบการได้ยิน เป็นส่วนประกอบของห้องหูชั้นใน (labyrinth of the inner ear) 
เพราะการเคลื่อนไหวร่างกายมีทั้งแบบหมุนและแบบเลื่อน ระบบการทรงตัวจึงมีส่วนประกอบสองอย่างเหมือนกัน คือ
ระบบหลอดกึ่งวงกลม (semicircular canal) ซึ่งบอกการเคลื่อนไหวแบบหมุน
และระบบ otoliths
ซึ่งบอกความเร่งในแนวเส้น
ระบบการทรงตัวโดยหลักจะส่งข้อมูลไปยังโครงสร้างประสาทที่ควบคุมการเคลื่อนไหวของตา เช่นการเคลื่อนไหวแบบ vestibulo-ocular reflex ซึ่งจำเป็นในการเห็นที่ชัดเจน และไปยังกล้ามเนื้อที่ทำให้สามารถทรงตัวไว้ได้
ระบบการทรงตัวมีบทบาท
รับรู้การเคลื่อนไหวของตนเทียบกับแรงโน้มถ่วง
รับรู้ตำแหน่งศีรษะเทียบกับแรงโน้มถ่วง
รับรู้ทิศทางและปริภูมิรอบ ๆ ตนเทียบกับแรงโน้มถ่วง
ควบคุมระบบสั่งการและรีเฟล็กซ์เพื่อสร้างเสถียรภาพต่อการเห็น ตำแหน่งศีรษะ และการทรงตัว
ข้อมูลจากระบบการทรงตัว ระบบการเห็น และระบบรับความรู้สึกทางกาย ทำให้สามารถรู้ตำแหน่งและทิศทางของร่างกายภายในปริภูมิรอบ ๆ ตัว
ระบบประสาทส่วนนอกของระบบการทรงตัว อยู่ในโครงสร้างที่เรียกว่า vestibular labyrinth ที่เป็นส่วนของห้องหูชั้นใน โดยโครงสร้างประสาทจะทำหน้าที่เป็นตัววัดความเร่งและอุปกรณ์นำวิถีอาศัยความเฉื่อย ที่ส่งข้อมูลไปยังเขตสมองต่าง ๆ อย่างต่อเนื่องเกี่ยวกับการเคลื่อนไหวและตำแหน่งของศีรษะ เขตสมองรวมทั้งก้านสมอง สมองน้อย และเปลือกสมองรับความรู้สึกทางกาย
โครงสร้างส่วนนอก > vestibular labyrinth

โครงสร้างในระบบประสาทส่วนนอกหลักของระบบการทรงตัวก็คือ vestibular labyrinth ที่เป็นส่วนของห้องหูชั้นใน (labyrinth) เป็นส่วนที่มีอะไรหลาย ๆ อย่างคล้ายกับคอเคลียของระบบการได้ยิน และจริง ๆ เป็นส่วนที่เชื่อมต่อติดกับคอเคลีย (ผ่านท่อคอเคลียและ ductus reuniens) เหมือนกับคอเคลีย โครงสร้างนี้เกิดมาจาก otic placode ในช่วงยังเป็นตัวอ่อน และใช้เซลล์รับความรู้สึกประเภทเดียวกันคือ เซลล์ขน ในการแปรสิ่งเร้าทางกายภาพต่าง ๆ รวมทั้งการเคลื่อนไหวของศีรษะ ผลต่าง ๆ ของความเฉื่อยเนื่องจากแรงโน้มถ่วง และแรงสั่นจากพื้นเป็นต้น ให้เป็นประสาทเพื่อส่งไปยังสมอง
โครงสร้างนี้ฝังอยู่ในกระดูกขมับและประกอบด้วยระบบหลอดกึ่งวงกลมและอวัยวะคือ otolith organs (คือ utricle และ saccule) โดยระบบหลอดกึ่งวงกลมเป็นตัวตรวจจับความเร่งในเชิงมุม/แบบหมุนของศีรษะ และ otolith organs เป็นตัวตรวจจับทั้งความเร่งในเชิงเส้นของศีรษะ และตำแหน่งศีรษะในเชิงสถิตเทียบกับแกนของแรงโน้มถ่วง
vestibular labyrinth มีส่วนประกอบที่ให้สิ่งแวดล้อมทางไอออนที่จำเป็นในการทำงานของเซลล์ขน 
เยื่อที่มีลักษณะเป็นถุงของโครงสร้างและเป็นที่ฝังตัวของขนจากเซลล์ขน จะเต็มไปด้วยน้ำที่เรียกว่า endolypmph ซึ่งคล้ายกับน้ำภายในเซลล์เพราะมากไปด้วยไอออน K+ และมี Na+ น้อย เยื่อเช่นนี้เมื่อรวมกับเยื่อที่คล้าย ๆ กันในคอเคลียก็จะเรียกว่า เยื่อห้องหูชั้นใน (membranous labyrinth)
ในระหว่างเยื่อนี้กับกระดูกห้องหูชั้นใน (osseous labyrinth) เป็นน้ำอีกอย่างหนึ่งที่เรียกว่า perilypmph ซึ่งคล้ายกับน้ำสมองร่วมไขสันหลัง เพราะมากไปด้วยไอออน Na+ และมี K+ น้อย
เซลล์ขนมีขนที่ยื่นออกไปในเยื่อที่ว่านี้และอาบด้วยน้ำ endolypmph และมีส่วนฐานของเซลล์ที่อาบด้วยน้ำ perilypmph โดยมี tight junction ซึ่งผนึกส่วนผิวยอดเซลล์ และแยกน้ำสองอย่างนี้จากกัน
โครงสร้างส่วนนอก > เซลล์ขน

ข้อมูลเพิ่มเติม: เซลล์ขน
เซลล์ขนเป็นโครงสร้างของการรับรู้ในระบบการทรงตัว โดยมีลักษณะและการทำงานคล้ายกับของเซลล์ขนในระบบการได้ยิน การเบนขนของเซลล์ (เช่นที่เกิดจากการเคลื่อนไหว) แบบ stereocilia ไปทางคิโนซิเลียม จะเปิดช่องการถ่ายโอนความรู้สึกที่เปิดปิดโดยแรงกล/โดยสปริงที่ปลายขน ซึ่งทำให้เซลล์ลดขั้วและหลั่งสารสื่อประสาท และเพิ่มอัตราการส่งสัญญาณ/การยิงศักยะงานในเส้นประสาท ส่วนการเบนตรงกันข้ามจะปิดช่องถ่ายโอนสัญญาณ เพิ่มขั้วของเซลล์ และลดการส่งสัญญาณในเส้นประสาท การทำงานแบบเป็นสองเฟสของเซลล์หมายความว่า จะมีช่องขนซึ่งเปิดอยู่ตลอดเวลา และเซลล์ก็จะส่งสัญญาณไปยังสมองเรื่อย ๆ แม้เมื่อสิ่งเร้าไม่ได้เปลี่ยนไป
การเรียงขนจากคิโนซิเลียมซึ่งเป็นขนยาวสุด ไปเป็น stereocilia ของเซลล์ขนโดยยาวลดลงตามลำดับ จะมีทิศทางต่างกันโดยเฉพาะ ๆ ในระบบ โดยในระบบหลอดกึ่งวงกลม เซลล์ทั้งหมดในกระเปาะอันเดียวกัน จะเรียงขนไปทางเดียวกัน ส่วนใน saccule และ utricle ของ otolithic organs เซลล์ขนสองกลุ่มที่แบ่งออกโดยร่องโค้ง striola จะมีขนเรียงทิศทางในตรงกันข้ามกัน ดังนั้น ระบบการทรงตัวรวม ๆ กัน จึงตอบสนองต่อการเคลื่อนที่ได้ในทุกทิศทาง
แม้เซลล์ขนจะไวต่อการเคลื่อนไหวมาก คือเทียบกับการรู้การเคลื่อนไหวของยอดหอไอเฟลเพียงแค่ความกว้างนิ้วโป้งเดียว เซลล์ขนก็ยังสามารถปรับตัวได้อย่างรวดเร็วและอย่างต่อเนื่องต่อการเบนขน ซึ่งสำคัญมากใน otolithic organs เพราะทำให้สามารถรับรู้ความเร่งเล็ก ๆ น้อย ๆ แม้จะมีความเร่งคือแรงโน้มถ่วงสม่ำเสมอที่มากกว่าเป็นล้าน ๆ เท่า
เซลล์สามารถปรับตัวไม่ว่าจะเป็นการเบนขนไปในทิศทางไหนแม้จะมีอัตราที่ต่างกัน เมื่อมัดขนเบนไปทางคิโนซิเลียม (เป็นการเร้า) แรงดึงที่ใยเชื่อมปลายตอนแรกจะตึงขึ้น แต่ต่อมาก็จะกลับสู่สภาพปกติ ซึ่งมีสมมติฐานว่า อาจเกิดเพราะจุดยึดของใยเชื่อมปลายที่ขนซึ่งยาวกว่าเลื่อนลง โดยอาศัยโปรตีนมอร์เตอร์ซึ่งควบคุมโดยแคลเซียม เช่น myosin ATPase ที่วิ่งขึ้นลงตามใย actin ภายในขน เมื่อมัดขนเบนไปทางตรงกันข้าม (เป็นการยับยั้ง) แรงดึงตอนแรงจะคลายลง แต่จะกลับสู่สภาพปกติเพราะจุดยึดของใยเชื่อมปลายกับขนที่ยาวกว่าเลื่อนขึ้นโดยอาศัยโปรตีนมอร์เตอร์เช่นกัน
โครงสร้างส่วนนอก > ระบบหลอดกึ่งวงกลม

ระบบหลอดกึ่งวงกลมตรวจจับการเคลื่อนไหวแบบหมุนไม่ว่าจะเป็นแบบเคลื่อนไหวเอง หรือแบบเนื่องกับปัจจัยภายนอก โดยมีหลอดกึ่งวงกลม (semicircular canal) เป็นองค์ประกอบหลัก
ที่ทำให้สามารถรู้สึกการหมุนได้ เช่น เก้าอี้หมุน การเลี้ยวซ้ายขวา ก้มเก็บของ นอนตะแคง เป็นต้น
โครงสร้างส่วนนอก > ระบบหลอดกึ่งวงกลม > โครงสร้าง

บทความหลัก: หลอดกึ่งวงกลม
เนื่องจากโลกมี 3 มิติ ดังนั้น ระบบการทรงตัวจึงมีหลอดกึ่งวงกลม 3 หลอดในห้องหูชั้นในแต่ละข้างเพื่อตรวจจับการเคลื่อนไหวแบบหมุน
โดยแยกเรียกว่า หลอดกึ่งวงกลมแนวนอน (horizontal) หรือ หลอดกึ่งวงกลมด้านข้าง (lateral), หลอดกึ่งวงกลมด้านหน้า (anterior) หรือ หลอดกึ่งวงกลมด้านบน (superior), และหลอดกึ่งวงกลมด้านหลัง (posterior) หรือ หลอดกึ่งวงกลมด้านล่าง (inferior)
ส่วนหลอดกึ่งวงกลมด้านหน้าและด้านหลังรวมกันอาจจะเรียกว่า หลอดกึ่งวงกลมแนวตั้ง (vertical)
หลอดกึ่งวงกลมด้านหน้าและด้านหลังมีวงโค้งขึ้นไปในแนวตั้งและวางตั้งฉากกับกันและกัน ทั้งหลอดกึ่งวงกลมด้านหน้าและด้านหลังตั้งเป็นมุม 45 องศา กับระนาบแบ่งหน้าหลัง (frontal) และระนาบแบ่งซ้ายขวา (sagittal) หลอดกึ่งวงกลมด้านข้างมีวงโค้งไปทางข้าง ๆ โดยทำมุม 30 องศากับระนาบแนวนอน (horizontal) ทิศทางที่ต่าง ๆ กันเช่นนี้ทำให้สามารถตรวจจับการหมุนศีรษะในระนาบต่าง ๆ กัน โดยหลอดแต่ละอันจะไวต่อการหมุนสูงสุดในระนาบของตน ๆ
การเคลื่อนไหวของของเหลวภายในหลอดกึ่งวงกลมแนวนอน ทำให้สามารถตรวจจับการหมุนหัวรอบแกนแนวตั้ง เช่นในการหมุนตัว
หลอดกึ่งวงกลมด้านหน้าและด้านหลังตรวจจับการหมุนหัวในระนาบแบ่งซ้ายขวา (sagittal) เช่นในการผงกหัว และในระนาบแบ่งหน้าหลัง (coronal) เช่นในการตีลังกาแบบล้อเกวียน
หลอดทั้งหมดเต็มไปด้วยน้ำ endolymph แต่ละข้างของหลอดจะเปิดเชื่อมกับ utricle โดยข้างหนึ่งจะมีป่องพองที่เรียกว่า กระเปาะ (ampulla) ซึ่งมีเซลล์ขนและเซลล์ค้ำจุนอยู่ที่เนินซึ่งเรียกว่า สันกระเปาะ (crista ampullaris) เซลล์ขนจะมีขนแบบ stereocilia และคิโนซิเลียมที่ยอดของเซลล์ โดยขนจะฝังอยู่ในโครงสร้างยืดหยุ่นได้คล้ายวุ้นที่เรียกว่า ampullary cupula ซึ่งยื่นออกจากสันกระเปาะขึ้นปิดกระเปาะไม่ให้น้ำไหลวนได้ เมื่อศีรษะหมุนในระนาบเดียวกับหลอด น้ำ endolymph จะล้าหลังหลอดที่เป็นกระดูกเพราะแรงเฉื่อย แล้วดัน cupula ซึ่งเบนขนที่ฝังอยู่ภายในโดยเบนไปทางทิศตรงกันข้ามการหมุนศีรษะ และทำให้เซลล์ขนเปลี่ยนการส่งกระแสประสาทไปยังสมอง แต่หลังจากหมุนอย่างต่อเนื่องโดยไม่เปลี่ยนความถี่ภายใน 25-30 วินาที น้ำก็จะตามหลอดทันเป็นการยุติการเบนขนใน cupula เทียบกับความเร่งในเชิงเส้นซึ่งสร้างแรงดันที่ด้านทั้งสองของ cupula เท่า ๆ กัน จึงไม่การขยับเบนขน
ไม่เหมือนเซลล์ขนใน utricle และ saccule เซลล์ขนที่สันกระเปาะจะมีคิโนซิเลียมในทิศทางเดียวกัน ซึ่งหมายความว่า เมื่อศีรษะหมุนในระนาบเดียวกันกับหลอด เซลล์ทั้งหมดในสันกระเปาะเดียวกันจะได้การเร้าแล้วเพิ่มการส่งสัญญาณไปทางสมอง หรือได้การยับยั้งแล้วลดการส่งสัญญาณ
โครงสร้างส่วนนอก > ระบบหลอดกึ่งวงกลม > การทำงานเป็นระบบดันและดึง

หลอดกึ่งวงกลมแต่ละอันในศีรษะซีกซ้ายตั้งอยู่เกือบขนานกันกับหลอดที่คู่กันในซีกขวา และเซลล์ขนจะมีทิศทางของขนตรงข้ามกัน
โดยหลอดด้านข้างซีกซ้ายจะจับคู่กับหลอดด้านข้างซีกขวา หลอดด้านหน้าซีกซ้ายจับคู่กับหลอดด้านหลังซีกขวา และหลอดด้านหลังซีกซ้ายจับคู่กับหลอดด้านหน้าซีกขวา
หลอดซ้ายขวาแต่ละคู่ จะทำงานคล้ายกับใช้แรงดันแรงดึง คือ เมื่อหลอดข้างหนึ่งส่งสัญญาณมากขึ้น (คือมีการเร้า) หลอดอีกข้างหนึ่งก็จะส่งสัญญาณน้อยลง (คือมีการยับยั้ง) แม้นัยตรงกันข้ามก็เช่นกัน
ยกตัวอย่างเช่น หลอดแนวนอนทั้งสองข้างจะไวต่อการหมุนศีรษะในแนวนอน เมื่อหมุนศีรษะไปท้ายด้านขวา เซลล์ขนในหลอดทั้งสองข้างจะเบนไปทางด้านซ้าย ในหลอดซีกขวาซึ่งเป็นทิศการหมุนศีรษะ นี้เป็นการเร้าจึงเพิ่มการส่งสัญญาณ ในหลอดซีกซ้ายซึ่งมีทิศการวางขนตรงกันข้าม นี่เป็นการยับยั้งจึงลดการส่งสัญญาณ การหมุนศีรษะไปทางด้านซ้ายก็จะมีนัยกลับกัน
ให้สังเกตว่า หลอดแนวตั้งจะจับคู่กันแบบไขว้ทแยง คือเมื่อหลอดด้านหน้าได้การกระตุ้น หลอดด้านหลังของศีรษะอีกซีกหนึ่งก็จะได้การยับยั้ง แม้นัยตรงกันข้ามก็เช่นกัน
เพราะหลอด 3 คู่อยู่ในระนาบต่าง ๆ กัน จึงจะได้รับการเร้าการยับยั้งในระนาบของตน ๆ หลอดด้านที่เป็นทิศทางการหมุนศีรษะจะได้การเร้า และหลอดที่คู่กันตรงกันข้ามจะได้การยับยั้ง ระบบดันและดึงนี้จึงทำให้สามารถรู้สึกการหมุนศีรษะได้ทั่วทุกทิศ
โครงสร้างส่วนนอก > ระบบหลอดกึ่งวงกลม > กลไกโดยเป็นการแกว่งกวัดแบบหน่วง

กลไกของหลอดกึ่งวงกลมสามารถอธิบายได้โดยใช้การแกว่งกวัดแบบหน่วง (damped oscillation)[ต้องการอ้างอิง]
ถ้าเราแทนมุมเบน (deflection) ของ cupula ด้วยตัวแปร  \theta  และแทนความเร็วของศีรษะด้วยตัวแปร  {\dot {q}} มุมเบนของ cupula โดยประมาณก็จะเป็น
α เป็นแฟกเตอร์เกี่ยวกับสัดส่วน ส่วน s เป็นความถี่
ในมนุษย์ ค่าคงตัวทางเวลาคือ T1 และ T2 จะมีค่าประมาณ 3 มิลลิวินาทีและ 5 มิลลิวินาที
ดังนั้น ในการเคลื่อนศีรษะซึ่งเป็นแบบฉบับ ที่มีความถี่ตั้งแต่ 0.1 เฮิรตซ์ จนถึง 10 เฮิรตซ์
มุมเบนของ cupula จะมีสัดส่วนตามความเร็วของศีรษะ
นี้เป็นกฎธรรมชาติที่พอดีมาก เพราะความเร็วในการเคลื่อนไหวตาจะต้องเป็นไปในด้านตรงข้ามกับความเร็วศีรษะเพื่อให้เห็นอย่างชัดเจน